
PIO  IX. 

PONT.  MAX. 


PHILIPPUS  MORICIIIM 

FELICITATEM 


Nihil  optabilius,  BEATISSIME  PATER, 

nihil  quo  magis  jure  laetandum  mihi  esse 
videam  contingere  poterat,  quam  ut  pri- 
mum quem  e meis  studiis  percepi  fructum, 

illum  Tibi  bonarum  artium  et  studiorum 
Patrono  ac  Religionis  Vindici,  veluti  tenue 
quoddam  grati  animi  et  obsequentis  argu- 
mentum , consecrarem.  Verebar  profecto 
solertissimum  Sapientiae  tuae  judicium; 
movebar  etiam  loci  ipsius  amplitudine  et 
majestate;  cum  minime  ignorarem  me  multo 
plus  oneris  suscepisse,  quam  videretur  vel 
aetas  mea,  vel  copia  et  exercitatio  dicendi 
expostulare.  Verum  haec  mecum  animo 
reputanti  illud  inibi  opportune  succurrit, 
quod  saepe  et  ab  amantissime  Genitore 
meo,  et  a Patruo  Cardinali  ejusdem  hujus 
Collegii  Nazareni  alumnis  acceperam:  Te 
nempe  talem  ac  tantam  honoris  dignitatem 
cum  mira  quadam  ac  poene  incredibili  hu- 
manitate conjungere,  ut  quantum  altera 
caeteris  principibus  praestas,  tantum  altera 
par  infimis  esse  videaris.  His  de  rebus  non 
modo  hoc  licet  exiguum  officii  et  obser— 

o 

vantiae  meae  testimonium  Te  in  bonam 


partem  accepturum  confido;  verum  etiam 
in  spem  hanc  suavissimam  adductus  sum 
fore,  ut  et  pro  ea,  qua  plurimum  vales 
Maximi  Principis  vi  ac  potestate,  patrocinio 
fulcires  tuo  , meque  ad  susceptum  curri- 
culum alacriter  absolvendum  ultro  alliceres 
atque  hortarere.  Quid  quod  res  ipsa  Te 
singulari  quadam  ratione  spectat,  Tibique 
veluti  proprio  jure  debetur?  Agitur  enim 
in  Oratiuncula  hac  mea  de  fortitudinis  et 
constantiae  virtute,  qua  nos  propter  spem 
praemii  et  coronae  Dominus  a mortuis 
excitatus  communivit.  Hanc  vero  in  Te 
singularem  fuisse  ac  prope  divinam  quis 
ignorat?  Tu  improborum  sceleri  et  furori, 
tamquam  murum  aeneum,  pectus  objecisti. 
Tu  nefaria  impietatis  tela  retudisti.  Tu 
nullis  fractus  laboribus,  nullis  perterritus 
minis,  nullis  vitae  periculis  retardatus  aucto- 
ritatem, consilium,  providentiam  animo  ere- 
cto ac  divinitus  confirmato  omnem  in  hoc 

linum  contulisti,  ut  ubique  gentium  et  lo- 
corum inviolabilia  haberentur  Ecclesiae  jura; 
ut  Christi  grex  in  tanta  temporum  iniqui- 
tate, atque  effrenata  praesertim  opinandi 
libidine  tuae  curae  demandatus  nulla  er- 
rorum labe  inficeretur;  ut  magis  in  dies 
Christiani  nominis  dignitas  amplificetur,  et 
longe  lateque  pervadat.  Cujus  exemplo,  nec 
non  litteris  et  consiliis  recreati  et  arrecti 
animarum  pastores  et  Sacerdotes  omnesque 
boni  strenue  cum  impiis  in  aciem  descen- 
dunt, et  luculenter  ostendunt  eamdem  sem- 
per  esse  Ecclesiae  virtutem  et  perseve- 
rantiam; utpote  ea,  quae  concuti  quidem 
et  vexari  ad  quoddam  tempus,  expugnari 
tamen  atque  opprimi  minime  potest.  Hoc 
ergo,  Beatissime  Pater , industriae  meae 
specimen,  quidquid  est  qualecumque,  totum 
est,  inquam,  tuum.  Ex  Te  decus  et  or- 
namentum accipiet:  mihi  vero  acres  sti- 
mulos admovebit  ad  reliquum  vitae  cur- 

sum  bene  ac  laudabiliter  transigendum. 
Interea,  dum  supplex  ad  Sanctissimos  pedes 
Tuos  provolutus  et  mihi  et  meis  et  Na- 
zareno Ephebeo  Apostolicam  benedictionem 
imploro,  Deum  Optimum  Maximum  enixe 
deprecor,  ut  Te  ad  majus  universae  Ec- 
clesiae incrementum  diutissime  servet,  fo- 
veat, tueatur. 


C^uem  nuper  flevimus  tamquam  percussum  a Deo  et  hu- 
milialum,  saturatum  amaritudine,  inebriatum  absynthio,  et  in 
ligno  maledicti  acerbissimae  mortis  sustinentem  poenas,  ecce 
gloriosissimum  agens  de  morte,  de  inferno  triumphum  resur- 
rexit. Omnis  superiorum  dierum  acerbitas  abiit ; tetras  ali- 
quando tenebras  offusamque  caliginem  lux  nova  et  improvisa 
discussit.  Hodie  infirmitas  in  virtutem , mortalitas  in  vitam  , 
contumeliae  vertuntur  in  gloriam.  Exurgant  igitur  filii  Sion, 
exurgant;  et  abjicientes  sordes  in  omnem  gratulationem  gra- 
tiarumque actiones  effusi  laetitiae  voluptate  efferantur.  Quid 
hac  die  jucundius  ? Quid  melius  hominum  generi  contingere 
potuisset  ? Haec  est  illa  dies,  quam  fecit  Dominus,  ut  exul- 
temus  et  laetemur  in  ea.  Haec  est  signum  illud,  quod  nobis 
ad  bene  sperandum  attolli  tandem  et  exhiberi  oportebat,  in 
cpiod  omnium  oculi  mentesque,  veluti  olim  ad  aeneum  ser- 
pentem in  deserto  sublatum,  intuerentur;  quodque  Unigenitus 
Dei  filius  tamquam  firmissimum  religionis  nostrae  fundamen- 
tum, et  certissimum  divinitatis  suae  posuerat  testimonium. 
Huc  demum  verba  illa  Servatoris  nostri  spectabant,  quibus 
praemonuit  discipulos  suos,  quemadmodum  oporteret  filium 

hominis  multa  pati  a senioribus  et  scribis,  ac  tertia  die  re- 
surgere : ut  qui  passione  sua  et  morte  durissima  docuisset 
homines,  quid  tandem  esset  pro  veritate  tollerandum,  etiam 
strenue  certantibus  ostenderet  resurrectionis  triumpho  et  mi- 
rifica gloria  quid  esset  in  aeternitate  sperandum.  Quod  dum 
brevissime  conabor  attingere,  quaeso , Beatissime  Pater  , ut 
mihi  tantam  rem  tamque  admirabilem  aggredienti  exigui  tem- 
poris attentionem  ea,  qua  soles,  humanitate  impertiaris. 

Quum  homo  ad  imaginem  Dei  ideo  conditus,  ut  imitator 
sui  esset  Auctoris;  omnis  sapientia,  juxta  Salomonem,  ea  de- 
mum est  ut  numquam  oculos  a capite  ejus  avertat , cujus 
membrum  se  esse  cognoscit.  Verum  enim  vero  simul  atque 
primaevam  illam  innocentiam,  qua  protoparentes  eorumque 
filii  fuerant  a Deo  decorati , Draco  ille  magnus  et  serpens 
antiquus  venefico  afflatu  corrupit,  tanta  illos  repente  ad  vio- 
landam justitiam  proclivitas,  tantaque  depravatio  voluntatis 
incessit;  ut  qui  ad  praestantissimam  animi  libertatem  fuerant 
procreati,  in  miserrimam  peccati  subito  deflexerint  servitu- 
tem : atque  eo  tandem  caecitatis  et  stultitiae  perventum,  ut 
eorum  oculi  in  solis  essent  terrenis  rebus  defixi,  et  ea  tan- 
tummodo tota  cordis  intentione  conspicerent,  per  quae  ad  fi- 
nem terreni  desiderii  perducerentur.  Hinc  factum  est,  ut  obliti 
omnium  rerum  Patrem  et  Auctorem,  conflatis  auro  argentoque 
non  hominum  modo,  sed  brutorum  etiam  simulacris  munera 
obtulerint  , thura  adoleverint  , victimas  immolaverint.  Nulla 
fuit  animi  cupiditas,  ut  ut  nefaria,  cui  caeco  impetu  veluti  pe- 
cudes non  satisfacerent;  nulla  turpitudo,  nullum  vitium,  quo 
se  non  obruerent;  immo  etiam  quod  in  Deorum  imaginibus 
non  venerarentur:  ita  ut,  quemadmodum  divus  Ciprianus  ait, 
religiosa  fierent  miseris  etiam  delicia.  Omnes,  ut  Psalmistae 
verbis  utar,  corrupti  et  abominabiles  facti  fuerant  in  studiis 
suis;  omnes  unusquisque  in  viam  suam  declinaverant;  nemo 

erat  intelligens, nemo  requirens  Deum,  nemo  qui  faceret  bonum. 
0 pessimam  et  teterrimam  rerum  conditionem  ! At  vero  quum 
Unigenitus  Dei  filius  ad  hoc  formam  servi  accepisset,  ut  huma- 
nam naturam  prostratam  erigeret,  deformatam  instauraret,  at- 
que in  pristinam  dignitatem  vindicaret;  ideo  omnem  vitae  suae 
industriam,  omnem  sollicitudinem  ad  insigne  illud  amoris  et 
pietatis  munus  absolvendum  intendit.  Noverat  ipse  quanta  esset 
exempli  vis  et  auctoritas  ad  hominum  animos  resides  et  inertes 
incitandos,  et  quantum  spes  praemii  ad  eorum  corda  e vitiorum 
coeno  ad  virtutem,  e terrenis  desideriis  ad  coelestia  erigenda 
valeret.  Quamobrem  simul  atque  in  publico  versari  coepit  , 
non  fuit  illi  satis  novam  legem  proferre,  divina  rerum  arcana 
illa,  quae  ipse  e sinu  Patris  hauserat,  aperire,  ad  sanctioris 
vitae  instituta  inauditis  et  ad  unguem  perfectis  disciplinae 
praeeeptis  hominum  genus  provehere;  sed,  ne  qua  exscusatio, 
ne  quod  perfugium  reliquum  foret,  coepit  ipse  primus  facere, 
atque  in  se  novi  et  christiani  hominis  typum  exprimere.  Pa- 
rum enim  fuisset  Christum  hortatum  homines  verbo , nisi 
firmasset  exemplo.  Itaque  nunc  audias  praedicantem : Ego 
sum  via,  veritas  et  vita;  nunc  docentem  turbas,  ut  a se  di- 
scant esse  et  mites  et  humiles  corde,  discant  prospera  mundi 
despicere , nulla  adversa  formidare  ; nunc  altissimae  perfe- 
ctionis praecepta  et  prope  coelestes  vivendi  leges  tradentem; 
nunc  animos,  spem  praemii  benigne  ostentando,  allicientem 
et  inflammantem , atque  centuplum  iis  omnibus  se  daturum 
spondentem,  qui  unum  pro  Domino  vel  dimiserint,,  vel  tof- 
leraverint.  Quae  quidem  omnia  sublimia  atque  praeclara  novae 
legis  instituta  Unigenitus  Dei  filius  factis  primum  atque  pro- 
digiis, proprio  deinde  Sanguine  consignavit.  Verumtamen  ad- 
modum parvus  erat  credentium  numerus;  quam  facile  exci- 
derat miraculorum  memoria,  et  numquam  animum  inducere 
poterant,  ut  verum  Dei  filium  crederent,  qui  natus  esset  in 

stabulo,  qui  fabri  illius  haberetur  ab  omnibus,  quique  per  ir- 
risiones, per  ludibria,  per  verbera,  omnemque  ignominiarum 
vim  fuisset  acerbe  raptatus,  et  morte  omnium  turpissima  con- 
demnatus : adeo  ut  una  cum  eo  in  sepulcliro  fortasse  omnia 
delituissent;  nisi  et  quae  sapienter  ediderat,  et  mirifice  ges- 
serat, semel  ab  inferis  excitando,  validissime  confirinasset.  Quis 
enim,  ut  optime  divus  Tliomas  perpendit,  quis  tanta  fuisset 
dicendi  vi  tanlaque  copia,  quis  tanta  auctoritate  praeditus  et 
rerum  scientia,  tamque  pollens  miraculo,  qui  universis  terrae 
gentibus  ab  insana  nequitiae  fraude  jam  tot  annos  circum- 
ventis undique  et  irretitis  persuadere  potuisset,  ut  hominem 
probroso  ligno  affixum,  interque  latrones  pendentem  medium, 
tamquam  patrii  desertorem  ritus,  perturbatoremque  tranquil- 
litatis publicae,  hunc  veluti  Sanctum  Domini  venerarentur: 
nisi  cujus  mortis  tanta  praecesserat  ignominia , major  etiam 
subsecutus  esset  immortalis  vitae  splendor  et  gloria  ? Omne 
igitur  et  religionis  fundamentum  , et  salutis  nostrae  spes  in 
Christi  resurrectione  adeo  sita  erat,  ut  praeter  eam  vana  omnia 
futura  Apostolus  gentium  minime  dubitaverit  affirmare.  Quid 
revera  causae  fuisse  putatis,  quare  Servator  noster  amantis- 
tissimus  quoties  et  a discipulis  suis,  et  ab  Judaeis  infensissi- 
mis hostibus  quaereretur,  quod  tandem  de  se  ipso  testimo- 
nium proferret , toties  responderet  vel  lonae  prophetae  si- 
gnum, vel  templi  corporis  sui,  quod  post  triduum  reaedificas- 
sel  ? Quorsum  verba  illa  de  potestate  ponendi  animam  suam, 
et  iterum  sumendi  eam  ? Quorsum  illa  de  fructu  passionis 
suae,  quem  percepturum  praedixerat,  quum  exaltatus  fuisset 
e terra  ? Nonne  eo  quod  intelligebat  e plurimis  praeclarisque 
signis  ad  fidem  nostram  erigendam  astruendamque  unam  prae 
caeteris  omnibus  resurrectionis  suae  virtutem  conferre  ? Ac 
profecto  ubi  primum  Apostoli  acceperunt  a mulieribus  Chri- 
stum surrexisse,  et  ipsi  propriis  oculis  conspexerunt  revolutum 

a monumento  lapidem,  et  corpore  vacuum  sepulchrum;  ubi 
Christus  et  singulis  seorsum , et  omnibus  in  unum  collectis 
pluries  occurrit,  et  Thomae  dubitanti  adhuc,  atque  magistrum 
phantasma  habenti  carnem  suam  obtulit  palpandam;  tum  de- 
mum filium  Dei  confessi  sunt,  divinamque  ei  prorsus  natu- 
ram inesse,  potestatem,  imperium  firmissime  crediderunt.  Qua- 
re aspicientes  in  Auctorem  fidei  et  consumatorem  Iesum,  qui 
proposito  sibi  gaudio  sustinuit  crucem,  qui  cum  maledicere- 
tur , non  maledicebat , cum  pateretur  non  comminabatur  , 
quique  propterea  exaltavit  caput,  quod  in  via  de  torrente  bi- 
bisset, per  patientiam  currunt  et  ipsi  ad  propositum  certamen. 
Certum  atque  exploratum  est  omnibus  se  tamquam  oves  oc- 
cisionis missos  esse  in  medio  luporum;  a parentibus,  a fra- 
tribus ipsis  esse  tradendos;  nihil  aliud  sibi  esse  expectandum, 
quam  verbera,  vincula,  flagra,  vulnera,  contumelias  et  mor- 
tem. Verumtamen  lumbos  suos  ea  fortitudine  accincti,  quae 
a charilate  tamquam  radice  generatur;  quae,  ut  inquit  Apo- 
stolus, dat  homini  omnia  posse,  eumque  licet  corpore  indu- 
tum ad  conditionem  erigit  nihilo  minorem,  quam  incorpoream; 
quae  omnia  aggreditur  quantumvis  aspera , et  supra  quam 
ferre  possit  humana  natura  ; quam  neque  tormenta , neque 
blanditiae  aut  illecebrae,  neque  mors  ipsa  labefactare  valeat; 
quaeque  laetitiam,  voluptatem  et  gloriam  affert  in  infirmita- 
tibus , in  periculis,  in  nuditate,  in  fame,  in  angustiis;  atque 
nihil  putet  praeter  Deum  sibi  expetendum,  nihil  praeter  ejus 
offensionem  esse  formidandum;  ea,  inquam,  fortitudine  accincti 
inter  barbaras  perditissimasque  gentes  eternae  veritatis  disse- 
minandae munus  demandatum  alacres  lubentesque  suscipiunt. 
Possem  hic  in  medium  afferre  quae  et  quanta  Apostoli  resur- 
rectionis stupore  correpti,  et  mirum  in  modum  recreati  pro 
veritate  pertulerint,  ni  res  esset  adeo  perspecta  et  pervul- 
gata, ut  supervacaneum  videretur  dicendo  persequi,  et  con- 

lirmare.  Testes  enim  sunt  disjunctissimae  quaeque  regiones 
atque  orae  : testes  universae  quantumvis  immanes  et  longin- 
quae nationes,  quae  in  teterrimis  devorandis  injuriis,  atrocis- 
simisque  cruciatibus  perferendis  eorum  constantiam  et  alacri- 
tatem suspexere  : testis  haec  ipsa  praesertim  Urbs  earum  olim 
non  tam  potestate  et  imperio,  quam  errore  et  impietate  ma- 
gistra. Istam,  ut  appellat  S.  Leo  Magnus,  frementium  bestia- 
rum silvam  , istum  turbulentissimae  profunditatis  oceanum 
omni  humana  ope  destitutus,  at  illius  fretus  virtute,  cujus 
nutu  per  maris  undas  tuto  olim  incesserat , cujus  nuper 
miratus  fuerat  resurrectionis  triumphum  et  gloriam,  Pe- 
trus ingreditur.  Sed  quo  tandem  consilio?  Nempe  ut  ibi 
Crucis,  quae  tum  apud  omnes  vel  maximo  habebatur  probro, 
salutare  signum  extollat?  ut  Cives  avocet  ab  honore  ad  con- 
temptum, a divitiis  ad  paupertatem,  a terrenis  voluptatibus 
ad  tormenta,  ab  otio  et  deliciis  ad  certamen?  Ut  suadeat  lu- 
bricis continentiam,  elatis  humilitatem,  iracundis  mansuetudi- 
nem, tenacibus  largitatem,  omnibus  fluxa  et  fragilia  contem- 
nere , superna  sapere , superna  quaerere , in  novitate  vitae 
ambulare  ? Et  haec  omnia  tam  ardua,  tam  salebrosa,  tam  post 
hominum  memoriam  inaudita  in  ea  Urbe  aggreditur,  ubi  im- 
potens fastus,  et  effrenata  dominatur  luxuria,  ubi  licentia  bac- 
chatur, ubi  vel  foedissima  scelera  consuetudo  conlirmaverat, 
et  religio  ipsa  sacraverat  ? Ita  plane  : Petrus  Christi  redivivi 
aestuans  amore , atque  secum  animo  reputans  futuram  glo- 
riam, quae  revelabitur  in  eis,  qui  sunt  in  terris  socii  passio- 
num ejus  j,  incredibili  prorsus  virtute  et  constantia  destruit, 
aedificat  et  plantat,  atque  omnium  in  se  oculos  et  admirationem 
convertit.  Iam  plurimi  veritatis  luce  perculsi  divitias,  hono- 
res cunctaque  vitae  commoda  et  blandimenta  despiciunt,  ac 
palam  profitentur  nullam  usquam  nisi  in  Christo  crucifixo 
esse  salutem.  Verum  enim  vero  christianae  militiae  nume- 
rus in  dies  crescens,  et  publica  novae  religionis  praedicatio 

et  confessio  monstri  illius  omnium,  quos  terra  tulit,  impiis- 
simi  atque  efferatissimi  provocat  indignationem.  Furit  jam 
atque  excandescit  in  Petri  discipulos  immanissimus  impera- 
tor. Iam  viae  et  fora  tota  ferine  Urbe  innocentium  sanguine 
et  caede  redundant.  Ipsi  jam  dies  festi  et  geniales  ludi  nihil 
videntur  sapere,  nisi  ad  eorum  pompam  ct  celebritatem  in- 
dignissimum miserorum  funus  accedat.  Quid  tum?  Tantane 
rabies  miserandaque  strages  eos  a Christi  charitate  divellet? 
Eorum  constantiam  flectet?  Petrum  a suscepto  munere  re- 
vocabit? Potest  quidem  insana  atque  effrenata  barbaries  con- 
ceptum jamdiu  furorem  in  ipsum  effundere , potest  capto 
^ inctoque  supplicia  mortemque  intentare;  animum  vero  fran- 
gere, ardorem  temperare  non  potest.  In  carceris  squalore  et 
angustiis,  in  cruce  ipsa  suffixus  , dum  proprio  sanguine  et 
acerbissimo  funere  veritatem  confirmat,  novas  ab  inferni  fau- 
cibus praedas  eripit,  novosque  illi,  qui  post  supplicia  carnis 
et  vulnera,  post  suam  mortem  de  sepulehro  surrexit,  ut  mor- 
tem resurgendo  destrueret,  asseclas  comparat;  eosque  prae- 
sentissimo  exemplo  ad  pugnam  impellit,  inflammat.  Refugit 
animus  reminisci  quot,  quamque  funestas  vicissitudines  vel 
sub  ipsa  Apostolorum  tempora  plerique  passim  obierint  et 
hic  Romae  et  alibi  sub  peculiari  Capite  et  Doctore  consti- 
tuti Christianorum  coetus.  Nemo  ignorat  infanda  illa  tempora 
a Tiberio  ad  Galerium  continuata , in  quibus  christianum 
nomen  adeo  criminosum  erat  et  invisum,  ut  unum  salis  esset 
ad  cruciatus  et  mortem.  Nota  sunt  omnibus  illa  quae  ad  Gre- 
gorium  usque  magnum  sunt  consecuta,  per  quae  communis 
mater  Ecclesia  aut  Graeco  discerpta  est  schismate,  aut  Go- 
thorum, Saxonum,  A andalorum  dilacerata  barbarie.  Proh  Deus 
immortalis  quae  temporum  acerbitas!  Quae  per  sex  fere 
saecula  rerum  teterrima  facies  ! Quis  sine  lacrimis  re- 
ferat incendia,  rapinas,  vastationes?  Quis  bella,  tormen- 

ta,  caedes?  Quid  impiorum  furor  inlaclum  , vel  inausum 
reliquit  ? Quae  urbs  non  barbaricis  impressa  vestigiis  ? 
Quae  flumina  non  decolorata  sanguine?  Non  aetas,  non  sexus, 
non  dignitas,  non  vitae  innocentia  cuiquam  proderat.  Animad- 
verteres pecudum  more  jugulatos  senes,  juvenes  obtruncatos, 
teneros  puerorum  et  virginum  greges  varie  vexatos,  alios 
virgis  caesos,  alios  securi  percussos,  multos  in  ignem  detrusos, 
omnes  prostratos,  occisos.  Tanta  erat  tyrannorum  crudelitas, 
tanta  strages  et  desolatio.  Verum  ad  haec  rerum  extrema 
perducti  ceciderant  animis,  an  eo  semper  alacriores  proce- 
debant in  aciem,  quo  liberalius  invitabantur  ad  gloriam?  0 
portentum  singulare!  0 constantiam  incredibilem!  Defecerant 
ante  tormenta  et  carnifices,  quam  qui  pro  veritate  pali,  et 
animae  prodigus  esse  refugeret.  Sed  fortasse  tyrannis  imma- 
niores extiterunt  haeretici,  qui  Christianam  rempublicam  nunc 
occulte,  nunc  armis  instructi  et  potentum  praesidio  labefacta- 
re, et  funditus  evertere  conati  sunt.  Neque  desunt  nostris 
etiam  temporibus,  qui  vel  nova  confingunt,  vel  vetera  usur- 
pant, atque  ad  aucupandam  multitudinem  singulari  quodam 
utuntur  artificio:  dum  se  se  religionis  castitatem  asserere,  di- 
sciplinamque majorum  ab  inducta  recentiorum  superstitione 
vindicare  gloriantur.  Itaque  religionis  specie  et  Romanum 
Pontificatum  et  omnes  Sacerdotum  ordines  injuriis  strepitu- 
que lacessunt;  magnosque  de  violato  ab  ipsis  veterum  insti- 
tuto excitant  clamores,  et  omni  ope  nituntur,  ut  disciplinae 
studio  et  zelo  discipulos  abducant  post  se.  Lupi  istiusmodi 
agnorum  speciem  praeseferenles  non  sunt  prorsus  novi  in 
Christiano  grege.  Eos  perbelle  Servator  noslrer  designavit , 
et  internoscendos  dedit,  ne  forte  parum  cauti  in  errorem  in- 
ducerentur: eosque  omnes  quovis  colore,  ve!  habitu  , qui- 
busve  armis  instructos  Catholica  semper  veritas  et  constantia 
prostravit,  extinxit.  Rogavit  enim  qui  exauditus  est  pro  sua 

reverentia  ne  Petri  fides  deficiat;  suamque  praesentiam  usque 
ad  saeculi  consumationem  promisit.  Et  re  quidem  vera  si,  ut 
Di  vus  Augustinus  considerat,  numeres  quotquot  Principi  Apo- 
stolorum ordine  successerunt  supremos  sacerdotes,  si  etiam 
singulorum  fidem  expendas , operae  praelium  erit  videre 
eamdem  semper  fuisse  petram  illam,  quam  portae  inferi  mo- 
vere nequeunt,  nedum  vincere;  eamdemque  ab  exordio  in 
Apostolica  Sede  virtutem  regnasse,  eamdemque  viguisse  firmi- 
tatem atque  unitatem. 

At  undenam  Deus  immortalis!  Undenam  tanta  repente 
rerum  immutatio,  ut  non  Parthi  solum  et  Medi  et  Elamitae 
iique  qui  Mesopotamiam,  Iudaeam,  Cappadociam  , Pontum 
atque  Asiam  aliasque  finitimas  regiones  incolebant,  insanum 
illud  antiquae  superstitionis  monstrum  horrerent,  et  Chri- 
stianam fidem  amplecterentur;  sed  nulla  jam  foret  gens  tam 
agrestis  et  barbara,  nullus  tam  inaccessus  in  terris  locus,  quo 
veritatis  lux  non  pervaderet?  Undenam  in  cruciatibus  per- 
ferendis , in  periculis  adeundis  tanta  firmitas  et  constantia? 
Nonne  ex  promissa  post  obitum  vita  et  felicitate  ? Si  enim 
gloriosissime  Christus  de  morte,  de  inferno  triumphavit  , si 
mortuorum  ille  primogenitus  resurrexit,  qui  nostrum  omnium 
est  Caput;  quis  dubitet,  quin  nobis  etiam,  qui  mystici  ejus  cor- 
poris membra  sumus  et  partes,  non  ultra  mortem  visuris  sit 
consurgendum?  Quumque  ipse  elevatus  a terra  omnia  ad  se 
trahat,  ac  rapiat,  num  filios  adoptionis,  quorum  gratia  et  amore 
de  coelis  descendit,  et  visibiliter  corporalis  apparuit,  incer- 
tos, anxios  ac  prostratos  relinquat?  Quid  Apostoli  resurrec- 
tionem hanc  omnibus  usurpassent  sermonibus,  ut  nihil  aliud  co- 
gitare, nihil  aliud  loqui,  aut  praedicare  viderent  ur;  nisi  judicassent 
spem  nostram  omnem  esse  in  ea  constitutam;  eamdemque  ma- 
xime valere  ad  solandos  omnes  vitae  casus,  mortisque  formidi- 
nem superandam  ? Haec  profecto  est  spes  illa  firmissima  , 
quae  virum  de  terra  Hus  in  sterquilinio  jacentem  omnibus 

coopertum  miseriis  in  tantam  arrexit  confcstim  laetitiam,  ut 
quum  amici  casum  ejus  dolentes  mirati  interrogassent,  unde 
illi  eo  aerumnarum  adducto  hujusmodi  esset  gestiendi  causa, 
scio,  responderit,  quod  Redemptor  meus  vivit,  et  in  novis- 
simo die  de  terra  surrecturus  sum,  et  rursum  circumdabor 
pelle  mea,  et  reposita  est  haec  spes  mea  in  sinu  meo.  Hanc 
spem  sanctissimus  prophetarum  Daniel  altius  in  Iudaeorum 
animis  figere  studebat,  quum  eventurum  praecineret,  ut  qui 
dormirent  in  terrae  pulvere,  evigilassent  alii  in  vitam  aeter- 
nam, alii  vero  in  opprobrium.  Ezechiel  dignus  factus  est,  qui 
in  visione  tam  grandi  resurrectionis  spectaculo  laetaretur. 
David  ipse,  dum  viveret,  jure  exultabat,  quod  Dominus  non 
dereliquisset  animam  justi  in  inferno,  neque  dedisset  Sanctum 
suum  videre  corruptionem.  Macabaei  illi  fortissimi  regis  im- 
pietatem abhorrentes  hac  una  spe  consolabantur  fore,  ut  si 
tyrannus  in  praesenti  vita  illos  perderet,  rex  mundi  defun- 
ctos in  aeternae  vitae  resurrectione  suscitasset.  Spes  haec 
adeo  urgebat  Apostolum  , ut  modo  exclamaret:  cupio  dis- 
solvi, et  esse  cum  Christo:  modo  vero,,  quis  me  separabit 
a charitale  Christi?  Tribulatio  ne?  An  angustia?  An  fames? 
An  nuditas?  Au  periculum?  An  persecutio?  An  gladius?  Et 
quidem  sapientissime.  Cum  enim  spes  haec  mentem  nostram 
ad  invisibilia  rapiat,  ad  coelestia  erigat;  necesse  est  omnia 
vilescant,  quae  habentur  in  terris.  Quid  ergo  mirum  si  tot 
integerrimi  fortesque  viri  aspicientes  in  Christum,  quem  Deus 
voluit  in  infirmitate  conterere  , quem  suscitavit  a mor- 
tuis, atque  gloria  et  honore  coronavit , partim  in  soli- 
tudinibus errantes  , partim  in  caprinis  pellibus  et  melo- 
tis circumeuntes  angustiati  et  afflicti , carceres  et  verbera 
experti,  lapidati  sunt,  secti  sunt,  et  in  ore  gladii  mortui  sunt, 
ut  repromissionem  post  mortem  acciperent,  et  meliorem  in- 
venirent resurrectionem  ? Quae  tanta  mundi  vis,  quae  tot  cor- 

ruptelarum  illecebrae,  vel  quae  tanta  adversus  tenebrarum 
potestates  futura  erit  colluctatio , cui  superandae  pares  non 
simus,  quotiescumque  hanc  cordibus  nostris  propositam  spem 
firmissime  teneamus  ? Haec  timorem  ab  animis  nostris  ex- 
pellit, haec  in  aerumnis  nos  recreat  et  firmat,  haec  pauperum 
lacrimas  tergit  ^ haec  martires  efficit , atque  omnia  omnium 
virtutum  genera  nutrit,  et  prodigialiter  fovet.  0 miserrimos 
illos,  quibus  in  adversis  vitae  casibus,  in  mortis  discrimine 
spes  haec  dulcissima  minime  arridet ! Quid  acerbius  excogi- 
tari potest  quam  in  teterrima  nocte , dum  alte  fremunt  lin- 
ctus, et  depraeliantur  venti,  praesentemque  intentant  omnia 
mortem,  deprehendi  in  oceano,  incertosque  viae,  quae  tuto 
in  lit lore  sistat,  aestuoso  in  pelago  errare?  Quis  non  paveat? 
Quis  tam  firmo  erit  pectore,  ut  horribilem  mortis  aspectum 
valeat  siccis  oculis  sustinere  ? Quid  aliud  restat,  quam  nul- 
lam sperare  salutem  ? Nos  vero  beatissimos,  qui  dum  per- 
secutionum et  miseriarum  fluctibus  jactamur,  hac  spe  duce, 
tamquam  certo  sidere,  tendimus  in  portum  : ac  veluti  milites^ 
qui  ne  vulnera  metuant,  ne  gladios  perhorrescant  praedas  per- 
sonant atque  triumphos,  laeti  et  gloriantes  omnia  perferimus 
et  sustinemus  propter  spem  praemii  et  coronae,  quam  dabit 
Dominus  justus  judex  iis  omnibus,  qui  in  agone  certaminis 
positi  victoriam  reportaverint. 

Quae  cum  ita  se  habeant  non  sine  causa  exullat  Sancta 
* Mater  Ecclesia  laetabunda  et  laudans;  atque  praeclarissimam 
diem  hanc  maximis  semper  honoribus  praedicat  et  extollit. 
Quis  enim  splendidissimam  resurrectionis  Domini  gloriam 
contemplans  jam  dubitet  ? Quis  Christi  exemplo  inflammatus, 
qui  natus  est  in  signum,  cui  contradicetur,  non  libenti  animo 
aspera  quaeque  amplectatur  ? Quis  adversa  et  mortem  ipsam 
pro  veritate  formidet,  an  non  potius  firmissima  repromissio- 
nis spe,  tamquam  clypeo  protectus,  omnia  infernae  conjura- 

tionis  U*la  retundat  ? Exultemus  igitur,  et  pia  gratiarum  actione 
exultemus.  Si  enim,  dum  vivimus,  derisiones  et  improperia 
patimur,  aderit  tandem  dies,  qua  inter  fdios  Dei  et  nos  com- 
putabimur, atque  inter  Sanctos  sortem  habentes  nostram  re- 
portabimus gloriosum  de  inimicis  triumphum;  atque  confor- 
mati corpori  claritatis  Christi  cibabimur  pane  vitae,  et  ine- 
briabimur supernae  voluptatis  torrente. 

